[{"text_idx": "#000000", "text": "AvalehtFirmastTehnika mu\u0308u\u0308k (67)Kasutatud tehnika (12)HooldusVaruosadTehnou\u0308levaatusKontakt"}, {"text_idx": "#000002", "text": "Traktor, mis on enamat kui lihtsalt traktor"}, {"text_idx": "#000003", "text": "Valtra N154e Versu on enamat kui lihtsalt traktor. N154e Versu annab vo\u0303imaluse kohandada traktor ta\u0308pselt kasutaja vajaduste ja\u0308rgi juba tootmisliinil ja Unlimited Studios, kus piiriks on ainult fu\u0308u\u0308sikaseadused ja liikluseeskirjad. Mudeliga N154e ka\u0308ivad kaasas ka teenused, nagu Valtra Connect kaugja\u0308lgimine, terviklikud hoolduspaketid, pikendatud garantii, taastatud komponendid, keskkonnaso\u0303bralik Neste My diisliku\u0308tus ja u\u0308henduvus muude farmis olevate tehnoloogiatega. Valtra N154e Versu ei ole pelgalt masin, vaid tervet traktori olelustsu\u0308klit ho\u0303lmav lahendus, mis koosneb paljudest teenustest."}, {"text_idx": "#000004", "text": "Valtra N154e Versu u\u0308hendab uusima tehnoloogia to\u0308o\u0308kindla konstruktsiooniga. To\u0308o\u0308kindel ja vastupidav neljasilindriline 4,9-liitrine AGCO Power mootor annab va\u0308lja 155 hobujo\u0303udu ning ajutiselt 165 hobujo\u0303udu. Heitmeid va\u0308hendatakse Stage 5 normile vastava katalu\u0308saatori (SCR) ja ku\u0308bemefiltriga (DPF). Elektrooniline heitgaasiklapp tagab suure va\u0308a\u0308ndemomendi madalatel po\u0308o\u0308retel, samas kui reguleeritav hu\u0308droventiil va\u0308hendab hoolduskulusid. Traditsioone ja\u0308tkab klassikalise konstruktsiooniga AGCO Power mootor, kus silindrihu\u0308lsid puutuvad vahetult kokku jahutusvedelikuga."}, {"text_idx": "#000006", "text": "Valtra Versu jo\u0303uu\u0308lekanne on olnud Powershift-ka\u0308igukastide vallas revolutsiooniline. Ka\u0308igukast, millel on 30 edasi- ja 30 tagurpidika\u0308iku, vo\u0303imaldab kasutada traktorit samamoodi kui ta\u0308ielikult astmevaba ka\u0308igukast, ainult et to\u0303husus ja vo\u0303imsus sarnanevad tavapa\u0308rasele Powershift-jo\u0303uu\u0308lekandele."}, {"text_idx": "#000007", "text": "Valtra N154e Versut saab juhtida kas ainult so\u0303iduhoova vo\u0303i ainult so\u0303idupedaali abil, sarnaselt astmevabale ka\u0308igukastile. Kiirushoidik vahetab koormuse all ka\u0308ike ja hoiab soovitud so\u0303idukiirust vo\u0303i mootori po\u0308o\u0308rlemiskiirust isegi ku\u0308nklikul maastikul. Ma\u0308gipidur hoiab kallakul a\u0308ra traktori tagurpidi veeremise, ilma et oleks vaja kasutada sidurit, nii et juhil on paigaltvo\u0303tuks vajutada ainult gaasipedaali. Hu\u0308draulikaabiline suurendab po\u0308o\u0308rlemiskiirust automaatselt, kui hu\u0308drosu\u0308steemi vajab rohkem vo\u0303imsust, samas kui kaapeva\u0308ldik (ASR) optimeerib la\u0308bilibisemist raske koorma to\u0303mbamisel."}, {"text_idx": "#000008", "text": "Valtra N154e Versu on neljasilindriline traktor, mida saab kasutada nii hea mano\u0308o\u0308verdusvo\u0303imega esilaadurina kui ka vo\u0303imsa veokina po\u0303llul. Tagumise rippsu\u0308steemi to\u0303stejo\u0303ud on 7900 kg ja esimese oma 4700 kg. Hu\u0308drosu\u0308steemi tootlikkus on kuni 200 l/min, kusjuures taga on viis hu\u0308droventiili ja ees neli. Traktori hu\u0308drosu\u0308steemis ja jo\u0303uu\u0308lekandes kasutatakse eraldi o\u0303lisid, et haakeriistades olev vedelik ei saastaks jo\u0303uu\u0308lekandeo\u0303li."}, {"text_idx": "#000010", "text": "Valtra N154e Versu juht vo\u0303ib enda traktoriga so\u0303ites tunda nagu ho\u0303ljuval padjal, sest enam-va\u0308hem nii see ongi. Esisilla, kabiini ja istme vedrustus toimivad ko\u0303ik suruo\u0303huga, tagades a\u0308a\u0308rmiselt sujuva so\u0303idu isegi ku\u0308lmades oludes ja ebatasasel maastikul."}, {"text_idx": "#000011", "text": "SmartTouch ka\u0308etugi on muutunud juba legendaarseks ja sellest on saanud mo\u0303o\u0303dupuu teistele traktoritootjatele. Na\u0308idiku kasutajaliides on niivo\u0303rd lihtne, et ko\u0303ik funktsioonid on ko\u0303ige rohkem kahe klo\u0303psu vo\u0303i libistuse kaugusel."}, {"text_idx": "#000012", "text": "SmartTouchi saab kasutada ka ko\u0303ikide Valtra N154e Versul leiduvate nutikate po\u0303llumajandustehnoloogiate juhtimiseks. Na\u0308iteks, SmartTouchi saab kasutada na\u0308idikuna uue Valtra Guide automaatroolimissu\u0308steemi jaoks, samuti Task Doc dokumendihaldussu\u0308steemi, varieeruva annustamise ja sektsioonide juhtimiseks."}, {"text_idx": "#000013", "text": "Lisaks uusimale tehnoloogiale ja vastupidavale mootorile, mugavale kabiinile ja mitmeku\u0308lgsele jo\u0303uu\u0308lekandele tuleb Valtra N154e Versuga kaasa ka terve hulk teenuseid. Valtra teab, et traktorit ei osteta selleks, et seda omada, vaid selleks, et teha to\u0308o\u0308d. Seepa\u0308rast ka\u0308ivad traktoriga kaasas tugiteenused."}, {"text_idx": "#000014", "text": "Ta\u0308nu Valtra tellimuspo\u0303hisele tootmisprotsessile ja Unlimited Studio komplekteerimislahendusele tarnitakse N154e Versu tehasest asjaomase kliendi to\u0308o\u0308dele kohandatuna. Kogu lisavarutus on omavahel kokkusobiv ning ho\u0303lmatud sama garantii- ja varuosavo\u0303rgustikuga, millega traktor ise."}, {"text_idx": "#000015", "text": "Valtra Connect kaugja\u0308lgimissu\u0308steem aitab traktorit pidevalt to\u0308o\u0308korras hoida. See vo\u0303imaldab po\u0303llumeestel ja ettevo\u0303tetel ja\u0308lgida, kus nende oma traktor parasjagu tegutseb ja mida sellega tehakse, kusjuures kogu see info salvestatakse. Lisaks lihtsustab Valtra Connect hooldustehnikutel rikete ko\u0303rvaldamist ja hooldusvajaduse prognoosimist."}, {"text_idx": "#000016", "text": "Terviklikud teenusepaketid muudavad traktori omamise muretuks ja lihtsaks. Valtra Connect vo\u0303imaldab Valtra hooldustehnikutel ja\u0308lgida traktori seisukorda, Valtra Care pikendab traktori garantiiaega ning Valtra Go pakub ko\u0303iki hooldusto\u0308id kokkulepitud hinnaga. Need teenusepaketid sobivad suurepa\u0308raselt suurettevo\u0303tetele ja omavalitsustele, kes soovivad, et nende traktoritega seotud eelarvelised kulutused oleksid juba mitu aastat ta\u0308pselt ette teada."}, {"text_idx": "#000017", "text": "Valtra pakutav koondpakett ho\u0303lmab ka keskkonnahoidu. Tehases tangitakse Valtra traktorid taastuvressurssidest toodetud diisliku\u0308tusega Neste My. Suolahti tehases taastuva diisliku\u0308tuse kasutamisega saavutatav heitkoguste va\u0308hendus vo\u0303rdub enam kui 600 auto eemaldamisega meie teedelt igal aastal. EcoPower-funktsioon aitab juhtidel va\u0308hendada ku\u0308tusekulu kuni 10% ta\u0308nu suuremale va\u0308a\u0308ndemomendile madalamatel po\u0308o\u0308retel. Ja kui traktori to\u0308o\u0308iga hakkab lo\u0303ppema, saab traktorile anda uue elu taastatud ka\u0308igukasti- ja mootoridetailide abil, sa\u0308a\u0308stes seela\u0308bi nii aega kui ka keskkonda."}, {"text_idx": "#000018", "text": "Valtra Inc. konstrueerib, toodab, turustab ja hooldab Valtra traktoreid, mis on kohandatud klientide vajaduste ja\u0308rgi. Valtra traktorid, mis on tuntud oma mitmeku\u0308lgsuse ja to\u0308o\u0308kindluse poolest, on suure jo\u0303udlusega ning loodud kasutamiseks ka rasketes oludes ja keerulisel maastikul. Valtra on AGCO Corporationi u\u0308lemaailmne kaubama\u0308rk, olles juhtivaks traktoritootjaks Po\u0303hjamaades ja u\u0308ks populaarsemaid marke Ladina-Ameerikas. "}, {"text_idx": "#000019", "text": "AGCO (NYSE:AGCO) on maailma u\u0308ks juhtivatest ettevo\u0303tetest po\u0303llumajanduslahenduste va\u0308ljato\u0308o\u0308tamise, tootmise ja turustamise vallas, pakkudes oma tervikliku toodete ja teenuste valiku kaudu ko\u0303rgtehnoloogilisi lahendusi po\u0303llumeestele u\u0308le maailma. AGCO toodangut mu\u0308u\u0308akse peamiselt viie kaubama\u0308rgi all: Challenger\u00ae, Fendt\u00ae, GSI\u00ae, Massey Ferguson\u00ae ja Valtra\u00ae, mida toetavad Fuse\u00ae nutikad po\u0303llumajanduslahendused. 1990. aastal asutatud AGCO peakorter asub Ameerika U\u0308hendriikides, Georgia osariigis, Duluthis ning ettevo\u0303tte mu\u0308u\u0308gitulu oli 2018. aastal 9,4 miljardit USD. Lisateabe saamiseks ku\u0308lasta veebilehte Ettevo\u0303tet ka\u0308sitlevad uudised, teave ja su\u0308ndmused on saadaval Twitteris: @AGCOCorp. Twitteri keskkonnas finantsuudiste ja\u0308lgimiseks vaata #AGCOIR."}]